CarritoEntamuFinalizar compraMás información sobro les cookiesMi cuentaMy CalendarPolítica de cookiesPublicidáSISGA ’17TiendaWhatsap LA SIDRA
#000000
La mañana entamó con ganes: media hora anantes de la cita ya teniemos a dellos participantes estrenando la pipa de sidre al pie de Pelayo, pero nun foi dica les doce que la procesión partió camín de la primer parada. Anantes, por supuestu, el repasu a les normes, el repartu d’etiquetes del Sidracrucis y l’ensayu musical col himnu oficial de la ocasión, el “Xermanín, échame un culete” nes anxelicales voces de los penitentes, que retumbaría depués peles cais y chigres de la ciudá.
#000007
Nel Sidracrucis quedó demostrao que’l xixonés barriu de Cimavilla ye idoneu pa procesiones, sobre tou si son sidreres, asina que tola mañana esfrutaron, con muncha devoción, de les terraces y chigres de Casa Rober, El Diablicu, La Casona Xovellanos, La Tabacalera y el Veleru, con apoteósicu aconceyamientu final de los dos grupos de penitentes na terrazona de El Llavaeru. En cada sidrería fueron recibios por profesionales echaores que nun dexaron que pasaren un minutu de sede y por meses d’avituallamientu atarraquitaes de los pinchos más variaos y saborguiosos.
#000008
De Cimavilla, l’autobús llevólos al Muséu del Pueblu d’Asturies, convertíu nestos dies gracies a la X Primer Sidre l’Añu en particular catedral sidrera, onde recibieron el “pack” de refuerciu, consistente en bocadiellu de chorizu y arroz con llechi ya’l vasu oficial y onde pudieron tastiar tolos palos de sidre que quisieron, fasta les cincu la tardi, hora en que partía l’autobús camín de la viniente parada: el llagar de Sidra Cabueñes.
#000009
En Cabueñes non solo tastiaron la primer sidre d’esti llagar -por cierto, perbono- sinon qu’aprofitaron les istalaciones pa echar unos cuantos bailles del país ya incluso dalgunos espontaneos atreviéronse cola gaita ya’l tambor. La siguiente parada, yá la penúltima, llevólos al Mallu l’Infanzón, onde’l cruce la carretera en procesión tres de los gaiteros y la botellona pasmó a los conductores que tuvieron la suerte de coincidir con tan solemne ocasión.
#000010
El remate a tan dura xornada foi nel que ya ye un clásicu del Sidracrucis: Casa Pepito, en Pión, onde llegaron tolos participantes en bones condiciones y entá con munches ganes de xaréu, comu quedó demostrao con bailles, cancios y munches rises. Lo que nun foron quien foi a finar cola impresionante espicha final, pero eso si, ficieron grandes esfuercios por honrar la esquisita carne a la piedra que ye la especialidá de la casa.
#000012
Depués de tan dura xornada, los penitentes tornaron al llar cola satisfación del deber cumplíu y grandes sonrises. Esperámoslos güei en la Primer Sidre l’Añu, que’l díe pide sidre.
#000013
¡Impresionante! 6.000 sidreros na penúltima xornada de la X Primer Sidre l’Añu
#000015
Muséu de la Sidre. Nava. 18:00
#000020
El Clú Sierense d’Amigos de la Mazana –CSAM- realiza’l 10 y 11 de Marzu un cursín de fradaura d’iviernu
#000021
LA SIDRA.- Dientru les sos múltiples actividaes, el CSAM entama col patrociniu de la Caxa Rural el so yá tradicional cursín de fradaura d’iviernu, col siguiente programa:
#000022
6:00 pm: IX 'Axuntábense' de los Siceratores
#000023
La Bona Confradería de los Siceratores d’Asturies va cellebar el prósimu 19 de marzu, la que sedrá la so novena edición.
#000024
LA SIDRA.- Como vien siendo avezao nes postreres ediciones, l’actu desendolcaráse nel Muséu de la Sidre de Nava de magar les seyes de la tardi y demientres el mesmu fadrán entrega de los diplomes acreítativos a los sos nuevos ‘siceratores de méritu’, que nesta ocasión sedrán concedíos al colleutivu etnográficu Los Sidros, al grupu musical Los GAscones, al humorista gráficu Neto y al Llagar Sidra Quelo.
#000025
More about International Cider Summit Asturies
#000032
Races de mazana DOP Sidre d'Asturies
#000033
Presentación d’International Cider Summit Asturies
#000036
La Comisión Europea espubliza la solicitú de proteición de la sidre vasco
#000037
Casa Quelo, un llagar con muncho más que sidre
#000039